surā́grahā́n gṛhṇā́ti nā́nā́ hí sómaś ca súrā́ ca deváhitam íti deváhite hy èté nā́nā́ sádaskṛtam íti dvé hí védī bhávato mā́ sáṁsṛkṣā́thā́ṃ paramé vyòmann íti pā́pmánaivaìnaṃ vyā́vartayati súrā́ tvám ási śuṣmíṇī́ti súrā́m evá súrā́ṃ karoti sóma eṣá íti sómam evá sómaṃ karoti mā́ mā́ hiṁsīḥ svā́ṃ yónim ā́viśántī́ti yathā́yony èvaìnā́ṃ vyā́vartayaty ā́tmánó 'hiṁsā́yā́ ékayā́ gṛhṇā́ty ekadhaìvá yájamā́ne yáśo dadhā́ti yáśo hí súrā́